b"\n_START_ARTICLE_\nRehabilitaci\xc3\xb3 (dret)\n_START_PARAGRAPH_\nLa rehabilitaci\xc3\xb3 en el dret \xc3\xa9s el fet que una persona recupera els seus drets, graus i dignitats que van ser annul\xc2\xb7lats per un judici davant un tribunal o per decret, aix\xc3\xad com fora de l'esfera de la just\xc3\xadcia p\xc3\xbablica per un procediment disciplinari intern dins d'una organitzaci\xc3\xb3 (l'ex\xc3\xa8rcit, una federaci\xc3\xb3 esportiva o professional, un organisme pol\xc3\xadtic ecc.)._NEWLINE_La rehabilitaci\xc3\xb3 pot fer-se de manera autom\xc3\xa0tica, quan el judici o la pena determina un terme donat. Pot passar-se igualment despr\xc3\xa9s d'una amnistia, un judici en apel\xc2\xb7laci\xc3\xb3 o despr\xc3\xa9s una reobertura del judici en apar\xc3\xa8ixer elements nous que declaren el cupable innocent. Al cas d'un canvi de r\xc3\xa8gim, per exemple quan una dictadura cau o es dissol i que els presoners pol\xc3\xadtics o altres adversaris del r\xc3\xa8gim que van perdre els seus drets, sovint s\xc3\xb3n rehabilitats. Un cas especial \xc3\xa9s la rehabilitaci\xc3\xb3 p\xc3\xb2stuma. La rehabilitaci\xc3\xb3 sovint va junts amb una sol\xc2\xb7licitud de compensaci\xc3\xb3 econ\xc3\xb2mica i restituci\xc3\xb3 si s'escau de b\xc3\xa9ns confiscats. Aix\xc3\xb2 \xc3\xa9s el cas de persones destitu\xc3\xafdes dels quals els b\xc3\xa9ns van ser confiscats pels nazis o sota les dictadures estalinista i franquista.\n_START_SECTION_\nRehabilitaci\xc3\xb3 de les v\xc3\xadctimes del franquisme\n_START_PARAGRAPH_\nDespr\xc3\xa9s de la dictadura franquista, el proc\xc3\xa9s de rehabilitaci\xc3\xb3 va engegar-se molt a poc a poc. Va iniciar-se el 10 de setembre de 2004 amb l'aprovaci\xc3\xb3 d'un reial decret de creaci\xc3\xb3 d'una comissi\xc3\xb3 interministerial (la Comissi\xc3\xb3 Interministerial per a l'Estudi de la Situaci\xc3\xb3 de les V\xc3\xadctimes de la Guerra Civil), presidida per la vicepresidenta Mar\xc3\xada Teresa Fern\xc3\xa1ndez de la Vega per a l'estudi de la situaci\xc3\xb3 de les v\xc3\xadctimes de la Guerra Civil i el franquisme, i cercara la seua \xc2\xabrehabilitaci\xc3\xb3 moral i jur\xc3\xaddica\xc2\xbb. La llei de Mem\xc3\xb2ria Hist\xc3\xb2rica (2007) va completar per\xc3\xb2 no acabar l'acci\xc3\xb3. Queda una acci\xc3\xb3 incomplerta. Fins al 2013, la rehabilitaci\xc3\xb3 de Llu\xc3\xads Companys i Jove, president elegit de la Generalitat de Catalunya i condemnat a mort despr\xc3\xa9s un judici somari, per exemple, queda inacabada, tal com almenys 43 altres casos de militants republicans. Davant la in\xc3\xa8rcia de la just\xc3\xadcia de l'Estat Espanyol, el partit ERC va invocar el principi de la compet\xc3\xa8ncia universal i querellar-se prop de la Just\xc3\xadcia argentina."